NaiveNeuron/SloPal huggingface dataset:
M. Hort, podpredseda NR SR: (2010-03-04):
A v súlade so schváleným programom budeme teraz pokračovať druhým čítaním o návrhu poslancov Národnej rady Slovenskej republiky Tatiany Rosovej, Pavla  Freša a Kataríny Cibulkovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a zákon č. 301/2005 Z. z. Trestný poriadok v znení neskorších predpisov . Návrh zákona má  parlamentnú tlač 1466 a spoločnú správu výborov ste dostali pod tlačou 1466a. Dávam slovo teraz pani poslankyni Tatiane Rosovej, aby tento návrh zákona uviedla. Pani poslankyňa, nech sa páči.
Ďuriš Nicholsonová, Lucia, podpredsedníčka NR SR (2018-05-25):
Vážené panie poslankyne, vážení páni poslanci, otváram desiaty rokovací deň 31. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Antal, pani poslankyňa Bašistová, pani poslankyňa Červeňáková, pán poslanec Kaliňák, pán poslanec Kéry, pán poslanec Kollár, pán poslanec Krajkovič, pán poslanec Osuský, pán poslanec Sopko a pán poslanec Štarchoň. Na zahraničnej pracovnej ceste sú pán poslanec Farkašovský, pán poslanec Fedor, pán poslanec Heger a pán poslanec Hrnko. Budeme pokračovať v prerušenej rozprave v prvom čítaní o návrhu poslancov Osuského, Dubačovej a Dostála na vydanie zákona, ktorým sa dopĺňa zákon č. 125/1996 Z. z. o nemorálnosti a protiprávnosti komunistického systému, tlač 957. Poprosím pána poslanca Dostála, aby ho uviedol. (Reakcia poslanca O. Dostála: „To je pokračovanie v rozprave.“ ) Pardon, aby, samozrejme, vaše vystúpenie v rozprave. (Pokračovanie v rokovaní o návrhu poslancov Národnej rady Slovenskej republiky Petra Osuského, Viery Dubačovej a Ondreja Dostála na vydanie zákona, ktorým sa dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a o doplnení niektorých zákonov , tlač 957.)
Šimečka, Michal, podpredseda NR SR (2024-06-19):
Ďakujem veľmi pekne. S faktickou poznámkou najprv pani poslankyňa Kolíková. Nech sa páči.
B. Bugár, podpredseda NR SR: (2005-09-21):
Dávam slovo spravodajcovi, ktorého určil navrhnutý gestorský výbor pre financie, rozpočet a menu, pánovi poslancovi Vladimírovi Horákovi. Nech sa páči. V. Horák, poslanec: Ďakujem, pán predsedajúci, pán podpredseda. Dovoľte mi, aby som v súlade s rokovacím poriadkom Národnej rady Slovenskej republiky vystúpil k vládnemu návrhu zákona ako spravodajca Národnej rady Slovenskej republiky pre financie, rozpočet a menu. Návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, a preto odporúčam, aby bol návrh zákona prerokovaný v druhom čítaní. Ďakujem za pozornosť. Prosím, otvorte rozpravu.
Bernaťák, Tibor, poslanec NR SR (2016-10-25):
Teraz budeme hlasovať o pozmeňujúcich návrhoch, ktoré odzneli v rozprave. Ako o prvom budeme hlasovať o pozmeňujúcom návrhu pána poslanca Osuského.
Kollár, Boris, predseda NR SR (2022-05-19):
Prosím, prezentujeme sa a hlasujeme. (Hlasovanie.) Prítomných 139 poslancov, za 49, proti 33, zdržalo sa 54, nehlasovali 3. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov, ktorý prerokovávame v skrátenom legislatívnom konaní, je to tlač 1016. Dávam slovo spoločnému spravodajcovi z výboru pre financie a rozpočet pánovi poslancovi Tomášovi Lehotskému, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 1016.)
Pamula, Peter, poslanec NR SR (2018-03-23):
Ja neviem, či teraz mám chváliť, alebo haniť, lebo tie dve dámy predo mnou to spravili už za mňa, takže ja sa vyjadrím len k jednej veci. Spomenul ste tu vlastne, že vláda chce riešiť tie pozemky pod cigánskymi osadami. Tieto pozemky sa dajú riešiť jedine zákonnou cestou. Stavanie nejakých hrádzí alebo rozprávanie o tom, že ich niekde vysťahujeme. Kam ich vysťahujeme? Sám veľmi dobre viete, že niekde už je tá infraštruktúra spravená, niekde už tie kanály sú hotové, cesty sú hotové, chodníky. Čo urobíme? Treba nájsť taký spôsob, aby sme vlastne tých ľudí, ktorí tam majú tieto pozemky, ktorí sú ukrátení vlastne o to, že by mohli využívať svoj pozemok, aby sme ich aspoň nejakým spôsobom odškodnili. Ja som absolútne za to, aby sa zrovnoprávnilo... (Reakcia z pléna.) A ja som vás tiež počúval, keď ste rozprávali, tak poprosím, aj aby ste aj vy mňa počúvali. Takže ja som tiež za to, aby sa vlastne odškodnili títo ľudia a hľadali sa zákonné cesty, pretože nijakým iným spôsobom sa to vyriešiť nedá. A ja si myslím, že rovnoprávnosť by tu mala byť pre všetkých. Spomínate tu, dámy tu spomínali rovnoprávnosť medzi ženami a mužmi. Ja tu problém takisto nevidím, ja si myslím, že tie práva má u nás každý. Takže ja som nechcel byť kritický, ja som len chcel poukázať na to, že vláda naozaj chce riešiť tento problém, ktorý je pod tými cigánskymi osadami, zákonnou cestou a možno, možno zmierniť tie dopady, ktoré sú od socializmu, pretože tento problém nie je tu cez jednu alebo dve vlády, ale tento problém je tu už od socializmu, pretože to sa takto tu tradovalo, že Cigánom budeme vždy všetko dávať zadarmo. Ďakujem veľmi pekne.
Blanár, Juraj, podpredseda NR SR (2021-11-04):
Pán poslanec Faič, s faktickou poznámkou.
Pčolinský, Peter, poslanec NR SR (2019-10-18):
Stručne. Pamätáte si, keď bola zvolaná mimoriadna schôdza na odvolanie Pellegriniho a vy ste ju nepustili. Len ste zabudli povedať dole v jedálni, že schôdza nebude. Štyristopäťdesiat jedál navarených a všetky išli do koša, všetky, štyristopäťdesiat porcií jedla do koša. Čiže, vážení kolegovia z SNS, dobre, súhlasím, ale čo keby ste začali tu, čo máte to pod kontrolou, Národnou radou, stovky jedál sa tu vyhadzujú, stovky jedál. Srdce mi trhá, keď tých päťdesiat rezňov musí ísť do koša. (Zasmiatie sa v sále.) Ale je to pravda, ale je to pravda. Ale je to pravda. Zamestnanci, moment, zamestnanci si to nemôžu, zamestnanci si to nemôžu zobrať domov, dobre. Nemôžu to nikomu darovať, dobre. A nie je vám ľúto tých stoviek jedál, čo sa tuná vyhodí v Národnej rade? Však poďme príkladom! Poďme príkladom. Zmeňme legislatívu tak, aby napríklad, ja neviem, ako to urobiť, to je len môj zase sedliacky rozum, aby tie jedlá, čo tam ostanú večer, aby sa nevyhadzovali do koša. Ja som sa pýtal tých kuchárok, že čo sa robí s tými jedlami? No my ich musíme vyhodiť. A hovorím, že, a to si nemôžte zobrať nejaké rezne? Že nie, že to sa nesmie, že nemôžme. Hovorím, a všetko ide do koša? Že áno. Tak teraz si zoberte, teraz si zoberte, koľko tuná jedla ostane. To je taký problém nejak, lebo ak sa to nedá legislatívne rozdať, chápem, tak to upravme, ak to riešime. A teraz si zoberte, koľko je tu vodičov s autami, v Národnej rade myslím, zamestnancov, tak naložím do jednej dodávky tých stopäťdesiat porcií a ich odnesiem do domovov dôchodcov alebo tu máte tie krízové centrá pre matky, čo nemajú do úst. Tak im nosme to jedlo tam. Čiže, vážení, okej, ale začnime v Národnej rade. Dobre? Začnime v Národnej rade. Tu je obrovské plytvanie a nehovoriac o tom, koľko to je peňazí, ide do odpadu. (Rečník sa pozrel na tabuľu, na ktorej sa zobrazujú prihlásení poslanci s faktickými poznámkami.) Baláž, dobre. Ďakujem.
B. Bugár, podpredseda NR SR: (2004-01-22):
Nech sa páči, máte slovo. J. Banáš, poslanec: Ďakujem, pán predsedajúci. Je veľmi ťažké, samozrejme, obhajovať situáciu, ktorá je v Iraku, musím povedať, že s mnohými vecami, čo pani Bollová povedala, jednoznačne treba súhlasiť, ale musím povedať aj niekoľko faktov, ktoré jednoducho status quo z Iraku dáva. 1. Ja nemôžem povedať, že v Iraku sa nenašla zbraň hromadného ničenia. Zbraň hromadného ničenia v Iraku bol predsa Saddám Husajn, ktorý vyvraždil desaťtisíce obyvateľov... (Reakcia z pléna.) No to mi nemôžete odmietnuť, pán kolega. To po prvé. 2. Naši vojaci sú v humanitárnej misii, nie sú tam s bojovým určením, ale čo je podstatné, priatelia, ak by sa stiahli všetky vojská, ktoré sú v Iraku, tak hrozí obrovská hrozba konfliktu v Iraku občianskej vojny. Hrozí, že to prerastie do globálneho konfliktu. Je to oblasť, kde sú najväčšie zásoby nafty na svete, ako bolo povedané. Neviem si predstaviť tie prúdy utečencov, ktoré by smerovali aj do Slovenskej republiky. Neviem si predstaviť, keby Slovenská republika v tejto chvíli stiahla svojich vojakov, ako by sme pôsobili na medzinárodnom poli. Musím povedať, že ani jedna vláda, ani japonská, ani španielska, ani bulharská, napriek tomu, že tam mali problémy, že tam boli úmrtia, svoje vojská nestiahli. Ja viem, že je veľmi ťažké toto obhajovať, lebo mi niekto potom povie, Banáš tu obhajoval tých, ktorí možnože niekedy niekoho zabijú, ja to napriek tomu pri plnom vedomí hovorím. A posledný argument, ak by sme nechránili týchto našich ženistov, tak sa môžeme dostať do konfliktu, respektíve vláda s rodinnými príslušníkmi tých vojakov, ktorým by sa eventuálne niečo mohlo stať. Len toľko poznámok som chcel povedať. Ďakujem.
Paška, Pavol, predseda NR SR (2014-09-10):
Ďakujem, pán podpredseda vlády. Spravodajcom je pani poslankyňa Anka Vitteková.
J. Laššáková, poslankyňa: (2004-12-15):
Ústavnoprávny výbor Národnej rady Slovenskej republiky uznesením z 19. novembra 2004 ma určil za spravodajkyňu k návrhu poslanca Národnej rady Slovenskej republiky Karola Ondriaša na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov, ktorý máme ako tlač 957. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona obsahuje z formálnoprávnej stránky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Dôvodová správa nehovorí o všetkých skutočnostiach tak, ako to vyžaduje ustanovenie § 68 ods. 3 rokovacieho poriadku Národnej rady. Neobsahuje informáciu o súlade návrhu zákona s Ústavou Slovenskej republiky, ústavnými zákonmi a medzinárodnými zmluvami, ktorými je Slovenská republika viazaná. Podľa vyjadrenia navrhovateľa právna úprava nebude mať dosah na štátny rozpočet, nemá vplyv na zamestnanosť ani životné prostredie. Osobitná časť dôvodovej správy obsahuje odôvodnenie jednotlivých ustanovení návrhu zákona. Z doložky zlučiteľnosti vyplýva, že návrh zákona nepatrí medzi prioritné oblasti aproximácie práva uvedené v čl. 70 Európskej dohody o pridružení a svojou problematikou nepatrí ani medzi priority odporúčané v Bielej knihe. Problematika návrhu zákona nie je upravená v práve Európskej únie. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku prerokuje uvedený návrh zákona v druhom čítaní. V súlade s rozhodnutím predsedu Národnej rady Slovenskej republiky č. 943 z 12. novembra 2004, podľa § 74 rokovacieho poriadku Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárstvo, privatizáciu a podnikanie. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 27. januára 2005 a v gestorskom výbore do 28. januára 2005. Skončila som, pán podpredseda, prosím, otvorte rozpravu k predloženému návrhu zákona.
Figeľ, Ján, podpredseda NR SR (2013-01-29):
Ďakujem pekne. Vážený pán predseda, ctení kolegovia, kolegyne, môj návrh smeruje k dvom bodom. Tie prvé dva predniesli kolegovia pán Podmanický a pán Frešo. Predpokladám, že väčšina parlamentu bude inklinovať k termínu o správe o nezamestnanosti a opatreniach na koniec marca, ale považujem to za jednak odklad, jednak príliš veľa času na urgentnú tému. Tridsaťdňová lehota je spravidla v tomto parlamente rešpektovaná a považujem ju v tejto súvislosti aj za potrebnú, ak nebude vôľa podporiť tú kratšiu pätnásťdňovú. Teda navrhujem tú správu tak, ako bola predložená v prvom alebo druhom bode, požadovať do konca februára. A po druhé, bod 77 hovorí o správe o opatreniach ministerstva dopravy po páde diaľničného mosta v Kurimanoch, tlač 336. Pán predseda, navrhujem, aby tento bod mal fixne určený, pevne určený termín prerokovania.
Rafaj, Rafael, poslanec NR SR (2010-12-09):
Ďakujem. Skôr to bol nejaký taký sumár dojmov namiesto oponencie pojmov, o ktorých som predovšetkým hovoril, no Slovensko určite nezostane v hanbe podobne ako Spojené štáty, kde v dvadsiatich štyroch federálnych štátoch majú angličtinu ako štátny úradný jazyk bez toho, že by niekto protestoval alebo sa im to zdalo čudné. Podobne ako Francúzsko, známy Tubonov zákon z roku 1994, len som prekvapený, že keď hovoríme o jazyku, niektorý, ako pán poslanec Osuský, hovorí nie o jazyku, ale o genetike. Škoda, že ste nespomenuli iného svojho predka namiesto tej svojej babičky z Hanoveru. Ja skôr pamätám a mám vo veľkej úcte Štefana Osuského, ktorý so slzami v očiach spomína ako niesol na podpis Trianonskú dohodu a ktorý v roku 1938 napísal knižku „Služba národu“, a takisto myslím aj prvé Dejiny slovenskej filozofie, sú to myslím tri diely no, ale aspoň menovec je to, je to aspoň váš menovec. (Hlas z pléna.) Takže ale podstata je v niečom inom, že rezignovali ste aj vy vo svojich poznámkach na to, či je alebo nie je ochrana štátneho jazyka zmysluplná a či je opodstatnené vypustiť ochranu. Okolo toho sa to všetko točí. A pánovi Nagyovi ako prvému venujem ten list Slovákov z juhu, aby už potom si nemusel myslieť, že poslanci za SNS si niečo vymýšľajú, aby sa možno pozrel z odvrátenej strany tých, ktorí majú možno ešte väčšie traumy ako vy na to, čo sa deje... (Prerušenie vystúpenia časomerom.)
Hrnčiar, Andrej, podpredseda NR SR (2016-11-28):
Nech sa páči, pani poslankyňa Shahzad.
Poliačik, Martin, poslanec NR SR (2013-05-17):
No úplne súhlasím s tým, čo kolega Hrušovský povedal. Je veľmi nebezpečným precedensom, aby sa tak dôležité otázky o vzťahu zákona k súkromnému vlastníctvu ľudí riešili takto potmehúdsky. Podľa mňa to proste do Národnej rady nepatrí. Máme tu 90 bodov programu, množstvo poslaneckých iniciatív a človek by, ako videli sme, áno, včera pána Rašiho s 580-stranovou knihou, ako poslaneckou iniciatívou, takže už tu vidíme zo strany poslancov SMER-u všelijaké kúsky. Ale naozaj, keď ide o veci, ktoré obzvlášť na Ústavnom súde už raz boli preberané a ktoré sú veľmi citlivé, tak klasický legislatívny postup by sa jednoducho nemal obchádzať. Nebol by som taký jemný ako kolega Hrušovský, že by som za tým nevidel konkrétne firmy a konkrétnych ľudí. Podľa mňa oni tam už nastúpení sú. Lebo takýto zákon proste neprichádza len tak sám od seba. A rovnako, ako bol novelizovaný naposledy a zhodou okolností presne sa napasoval na investíciu automobilky Kia, presne tam sedel, kde ho potrebovali mať, tak sa obávam, že bude novelizovaný aj teraz a príde nám nejaký investor alebo nejaká stavbička, ktorá bude zrazu potrebovať sa veľmi rýchlo dostať k pôde, ktorú dnes vlastní niekto iný. A pretože mám túto obavu, opakujem, čo som povedal, tento zákon by nemal byť prerokovávaný ďalej, mal by sa vrátiť. A ak už sa aj dostane do parlamentu, tak od vlády.
Nicholsonová, Lucia, podpredsedníčka NR SR (2016-06-16):
Vážené panie poslankyne, vážení páni poslanci, pokračovať budeme v rokovaní tretieho dňa 6. schôdze Národnej rady Slovenskej republiky v prerušenej rozprave v prvom čítaní o návrhu poslancov Národnej rady Slovenskej republiky Viery Dubačovej, Ota Žarnaya a Jána Budaja na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (pod tlačou 136). Poprosím pani poslankyňu Vieru Dubačovú, aby zaujala miesto určené pre navrhovateľa, a spravodajcu z výboru pre verejnú správu a regionálny rozvoj pána poslanca Gábora Grendela, aby zaujal miesto určené pre spravodajcu. Máme tu poslanca Grendela? Už ide? Dobre, hlásia mi, že pán poslanec je na ceste. Poprosím vás o chvíľu strpenia, chýba nám spravodajca. Dobre, poprosím vás, keby ste na chvíľu zaujali miesto určené pre spravodajcu. Len, pán poslanec Žarnay, vy ste v rozprave. (Reakcia z pléna.) No ale potom nespravodajcuje. (Reakcia z pléna.) To môže, nie je spravodajcom, dobre. Pán poslanec Žarnay, nech sa páči, môžete vystúpiť v rozprave.
P. Paška, predseda NR SR: (2008-05-22):
Ďakujem, dovidenia. (Prerušenie rokovania o 12.36 hodine.) (Pokračovanie rokovania o 14.00 hodine.) Siedmy deň rokovania 21. schôdze Národnej rady Slovenskej republiky 22. mája 2008 o 14.00 hodine
Kvorka, Ján, poslanec NR SR (2019-10-15):
Ďakujem, pán predsedajúci. V rozprave vystúpili traja páni poslanci, pán poslanec Simon, pani poslankyňa Zemanová, pán poslanec Fecko, pričom pani poslankyňa Zemanová a pán poslanec Fecko navrhli vrátiť návrh zákona jeho navrhovateľovi na dopracovanie. Prosím, pán predsedajúci, dajte hlasovať o týchto návrhoch spoločne.
Szalay, Tomáš, poslanec NR SR (2023-12-19):
Ďakujem pekne, pán predsedajúci. Musím uznať, že pán Dubéci má zmysel pre humor, aspoň vidíte, akým dojmom pôsobíte, že ste taký vážny bežne, musíte to rozptýliť účasťou v rozprave. To akože mi pripomína moje, moju štyriapolročnú dcéru, že hráme sa na akože toto je vlčiak, akože s ním ideme na prechádzku. Ale teraz by som sa rád venoval niečomu vecnému z toho, z tej rozpravy. Ten Úrad pre dohľad nad zdravotnou starostlivosťou bude tá moja téma, ale tentokrát z takéhoto pohľadu, ktorý som ešte do teraz ani v rozprave, ani vo faktických pripomienkach nerozoberal, dovolím si odcitovať z programového vyhlásenia vlády: „Ambíciou vlády je odpolitizovanie rezortu zdravotníctva.“ Takže vláda bude môcť odvolať šéfa Úradu pre dohľad nad zdravotnou starostlivosťou, keď bude mať čo len pochybnosti o odbornej alebo morálnej spôsobilosti. To je odpolitizovanie. Ďalej: „Vláda pripraví dlhodobú stratégiu, ktorá bude výsledkom konštruktívneho dialógu o plánovaných krokoch s celým politickým a odborným spektrom a každým z relevantných subjektov, ktoré v zdravotníctve pôsobia, aby zabezpečila stabilitu a kontinuitu začatých procesov naprieč viacerými volebnými obdobiami.“ Tak to je tento konštruktívny dialóg, že prečo sa to deje, nevieme. A nakoľko časový horizont niektorých opatrení presahuje volebné obdobie, bude sa hľadať široký odborný a politický konsenzus, aby sa zabezpečila kontinuita projektov aj po roku 2027. No v oblasti teda zmien v zdravotníctve sa toto v tomto konkrétnom skrátenom konaní vôbec nenapĺňa, a teda mám pocit, že tento návrh v tejto časti toho zákona je v rozpore s PVV. Ďakujem.
Pellegrini, Peter, predseda NR SR (2015-04-16):
Pán poslanec Martvoň.
P. Hrušovský, podpredseda NR SR: (2001-10-24):
Nech sa páči, pán poslanec Šepták. R. Šepták, poslanec: Ďakujem, pán predsedajúci. Pán Benkov-ský, sám ste povedali, že pre hypotekárne úvery budú musieť mať ľudia niečo založiť a že je to nedostupné pre majetkovo slabšie vrstvy. Sám ste povedali, že vidíte aj určité výhody pri stavebnom sporení. Samozrejme, ide hlavne o mladých ľudí. To, že sa popritom špekuluje, je normálna záležitosť. Každý človek hľadá, akým spôsobom si môže pomôcť, ale neustále vláda vstupuje do tohto procesu a snaží sa znížiť za každú cenu štátnu prémiu. Ste povedali alebo tu zaznelo predtým, že ide, prepáčte mi, v tomto pohľade o smiešnych 0,8 mld. korún, ktoré neviem prečo zrovna musí táto vláda sťahovať, keď ľudia majú záujem postaviť si svoje bývanie, svoje byty alebo vylepšiť si svoje byty. Pokiaľ si myslíte, že sa špekuluje alebo moc sa špekuluje a že tie peniaze nenachádzajú účel taký, ako potrebujú, tak sprísnite podmienky, povedzte, za akých podmienok budete sprísňovať kontrolu, aby tie peniaze boli vynakladané na účely stavieb, ale nesiahajte neustále na to, že znižujete štátnu prémiu, pretože toto je to, čo si myslím, že tých sporiteľov dostáva do obrovských problémov, že sa nemôžu spoľahnúť alebo že štát negarantuje to, že dodrží pravidlá hry, že to, akú zmluvu podpísali na začiatku, sa každým rokom mení. A toto je ten problém samotného sporenia. Ďakujem.
Šebej, František, poslanec NR SR (2015-04-16):
Ďakujem pekne. Ja sa to pokúsim povedať ešte raz a podľa možností čo najjasnejšie. Kolegovia, zloženie, funkcionárske zloženie, obsadenie výborov parlamentu, predsedovia parlamentu, ich podpredsedovia, skupiny priateľstva, vedenie parlamentu, to všetko je vždy výsledkom povolebného rokovania parlamentných subjektov, a to aj tých, čo sú v opozícii, aj tých, ktorí práve vládnu. Je to proste výsledok demokratického rokovacieho procesu a platí na celé obdobie. Chcem vám povedať, že odvolávať akéhokoľvek funkcionára parlamentu v súvislosti s niečím, čo sa nestalo pri výkone jeho funkcie, je zlé, je hlúpe, je nemravné a zanechá stopu na našej parlamentnej demokracii. Čokoľvek, čo robíme v tejto sále, čokoľvek, ako konáme, zanecháva v konečnom dôsledku stopy na tradíciách toho najdôležitejšieho orgánu, ktorý formuje podstatu bytia, politického bytia našej krajiny, teda na podstate nášho parlamentarizmu. Opakujem znovu. Práve páchate jednu zo série škôd, ktoré budeme len veľmi ťažko odstraňovať, lebo oni narušujú dôveru občanov, teda tých, ktorí sú schopní rozmýšľať, v najdôležitejšiu inštitúciu ich štátu, teda v parlament. Odvolávanie podpredsedu parlamentu za čosi, čo ani neurobil, ale to je irelevantné, ale za čosi, čo nesúvisí s jeho funkciou, je, je jednoducho zlé, je v rozpore nielen s mravným poriadkom, ale aj so zdravým... (Prerušenie vystúpenia časomerom).
Osuský, Peter, poslanec NR SR (2016-12-07):
Ďakujem pekne, pán predsedajúci. Chcem len do zápisu poprosiť o opravu. V hlasovaní o bode 48 (tlač 298), hlasovanie č. 232, v ktorom som mienil hlasovať proti, a omylom som hlasoval za. Prosím zaznamenať proti. Ďakujem.
Poliačik, Martin, poslanec NR SR (2019-05-14):
Tak ja neviem, pán Číž bol členom Komunistickej strany od roku ´72 do roku ´90. Ak máme rozprávať o aparatčíkoch, tak v tom prípade toto vystúpenie chápem ako sebareflexiu. A zároveň dúfam, že si z jeho vystúpenia zobral najviac práve pán poslanec Blaha, pretože neexistuje výraznejšieho jednostranného človeka, ktorý podriadi všetko polarizácii spoločnosti ako práve on. Si stačí pozrieť jeden status za druhým, tam neexistuje žiadne pátranie po pravde, tam neexistuje nič, tam existuje jediné – snaha zaujať a vytrieskať z toho čo najviac bodov pre seba. A je úplne jedno, že úplne popriem, čo som hovoril pred rokmi, že úplne otočím z mestského liberála na, na, na polofašistu. Lebo dneska pod hociktorý, hociktorý status, ktorý pán Blaha dá von, sa pozrite, kto mu to drukuje. Voliči Harabina, voliči Kotlebu a antisystémové sily. A, chvalabohu, toto budú tiež ľudia, ktorí ho nakoniec nebudú voliť, pretože oni SMER-u svoj hlas, dúfam, nedajú. Takže zatiaľ čo, zatiaľ čo títo ľudia sú práveže nastavení na jednu stranu, demokrat nemá problém kritizovať zároveň Trumpa a zároveň Putina. Pretože aj na jednej, aj na druhej strane teraz vidíme sklony k totalitarizmu, vidíme k tomu, vidíme sklony k tomu, že je ohrozená liberálna demokracia, a to je niečo, čo by sme mali brániť. Ale to je práve ľuďom, ako je pán Blaha a zrejme aj pán Číž, cudzie, a preto sme teraz nie v spore medzi ruskými a americkými záujmami, tu je spor o civilizačný profil tejto krajiny. A zatiaľ čo títo páni ho ťahajú skôr k totalite, my demokrati ho ťaháme tam, kde patrí, do liberálnej demokracie.
Glváč, Martin, podpredseda NR SR (2018-12-04):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Budaj.
Laurenčík, Milan, podpredseda NR SR (2021-12-08):
Vážené panie poslankyne, vážení páni poslanci, otváram desiaty rokovací deň 51. schôdze Národnej rady Slovenskej republiky. Dovoľte mi na úvod, aby som vás oboznámil s informáciou z grémia. Na grémiu sme sa dnes dohodli, že chceme efektívnejšie rokovať, aby sme stihli na budúci týždeň prerokovať všetky body nášho programu, aby sme tu nemuseli byť do Vianoc, preto sme sa všeobecným súhlasom cez všetky politické strany dohodli nasledovné: Od dnes budeme každý deň rokovať do dvadsiatej hodiny. Obedné prestávky budú iba hodinu, od dvanástej do trinástej. V piatok rokujeme tiež do dvadsiatej hodiny. Hlasovanie v piatok bude iba o jedenástej hodine. V pondelok budeme tiež rokovať a budeme rokovať od deviatej do dvadsiatej hodiny bez hlasovania. V utorok rokujeme normálne od deviatej hodiny do dvadsiatej, ale hlasuje sa až o sedemnástej hodine. Operatívne sa budú ešte presúvať body v programe tak, aby sme nemali žiadne prestoje. A takisto operatívne bude zajtra aj v piatok grémium, ak sa vyskytne nejaký problém, aby sme si ten program usporiadali tak, aby sme to všetko stihli. Toľko informácia z grémia. Bol to všeobecný súhlas. Predpokladám, že keď sa teraz opýtam, či je všeobecný súhlas s tým, čo som povedal, že poviete všetci áno. (Reakcie z pléna.) Ďakujem. (Predsedajúcemu zazvonil interný telefón.) Takže sme to schválili. (Predsedajúci prijal hovor na internom telefóne a krátko telefonoval.) Tak ešte malá zmena. Dúfam, že tí, čo budú moc hladní, tiež nebudú teraz protestovať. Obed nebude od dvanásť do trinásť, ale od trinásť do štrnásť, pretože od dvanásť do trinásť tam budú zamestnanci. Kolegyne, kolegovia, o ospravedlnenie na dnešnom rokovacom dni požiadali pán poslanec Vladimír Baláž, pán poslanec Ján Blcháč, Ján Ferenčák, Jana Vaľová a Viliam Zahorčák. Teraz pristúpime k druhému čítaniu o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov . Vládny návrh zákona má parlamentnú tlač 808. Výsledky rokovania výborov sú v tlači 808a. Prosím podpredsedu vlády a ministra financií Slovenskej republiky pána Igora Matoviča, aby nám vládny návrh zákona odôvodnil. Pán minister, nech sa páči, máte slovo.
Grendel, Gábor, podpredseda NR SR (2021-04-30):
Pán poslanec Vašečka s faktickou poznámkou.
J. Laššáková, poslankyňa: (2008-11-06):
Prosím, pán predseda, dajte hlasovať o návrhu.
Sulík, Richard, predseda NR SR (2011-09-14):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Žiaden poslanec. Vyhlasujem rozpravu za skončenú. Chce zaujať stanovisko navrhovateľ? Spravodajca? Nie. Prerušujem rokovanie o tomto bode programu. Pristúpime k druhému čítaniu o vládnom návrhu zákona o elektronických komunikáciách . Vládny návrh zákona má tlač 388. Spoločná správa výborov má tlač 388a. Pán minister, prosím, odôvodnite vládny návrh tohto zákona.
Osuský, Peter, poslanec NR SR (2014-11-10):
Ďakujem pekne, pani predsedajúca. No, mám kamaráta vodáka, ktorý by na toto povedal, parafrázujúc voľne, „každý právnik sa nevydarí“. Treba povedať, že poznám viacej nie celkom vydarených. A toto je, ako hovoria bratia Nemci, eine kleine Kostprobe. Jednak je to ukážka, zrejme, školy pôvodu, jednak je to možno trošku ukážka, tej by som nerád krivdil, pretože nemôže každý byť pastierom brata svojho, ale na druhej strane je to aj ukážka vkusu vyberajúcich. Myslím si, že aj v správnej rade kafilérie by toto bolo pomerne silné. A samozrejme pokus obrániť to tým, že bývalá premiérka, profesorka Radičová chodí, tak ako tisíce iných ľudí, oveľa slušnejších, ako často sedia tu v tejto sále, na Pohodu, je skutočne veľmi správny typ obrany. Teda ešte aj Radičová je takmer spoluvinná, že chodí tam, kam chodí váš nominant. Logika skutočne výborná, neviem, ako kolega prešiel u Gahéra, ale tiež to muselo byť zvláštne. No nakoniec chcem len povedať toľko, to, čo povedal na adresu nejakých dvoch nevinných dievčat, to je istá úroveň, ale zaujíma, a keď som stláčal gombík na faktickú, tak som čakal, že niekde predo mnou bude, dychčiac, pán predseda výboru Číž, estét, reprezentant kultúry parlamentu, púšťať oheň a síru nad nedopatrením, ktoré tohto týpka dostalo do tej funkcie. Kolega Číž absentuje v tejto kritickej chvíli parlamentnej kultúry a politickej kultúry. A mám z toho taký smutný pocit, že prepásol svoju hviezdnu chvíľu. (Potlesk.)
V. Veteška, podpredseda NR SR: (2007-01-30):
Budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Maďarskou republikou o spolupráci pri predchádzaní cezhraničnej trestnej činnosti a v boji proti organizovanej trestnej činnosti . Návrhy vlády ste dostali ako tlač 137 a spoločnú správu výborov máte ako tlač 137a. Prosím podpredsedu vlády pána Kaliňáka, zároveň aj ministra vnútra Slovenskej republiky, aby uviedol vládny návrh.
Valocký, Jozef, poslanec NR SR (2017-09-06):
Pán predseda, prosím, dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie ústavnoprávnemu výboru, Výboru Národnej rady Slovenskej republiky pre hospodárske záležitosti, výboru pre sociálne veci a Výboru Národnej rady Slovenskej republiky pre zdravotníctvo, aby za gestorský výbor určil hlasovaním Výbor Národnej rady pre zdravotníctvo, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade. Skončil som, dajte hlasovať.
Laurenčík, Milan, podpredseda NR SR (2020-04-29):
Ďakujem, pani ministerka. Prosím, zaujmite miesto pre navrhovateľov. Dávam slovo členovi ústavnoprávneho výboru poslancovi Alojzovi Baránikovi, aby informoval Národnú radu o výsledku prerokovania návrhu vlády vo výbore. Pán poslanec, máte slovo, nech sa páči.
Kamenický, Ladislav, poslanec NR SR (2020-10-20):
Ďakujem. Vážený pán predseda, ja sa chcem opýtať, my sme normálne, riadne podali návrh, aby sa ten bod zaradil, a vy ste ho v podstate, vy ste na to nereagovali. Nezaradili ste ho, teraz ste to zarezali. A aký je vlastne postup váš v tomto? Ja neviem, neporušujeme tu náhodou rokovací poriadok?
Grendel, Gábor, podpredseda NR SR (2020-12-09):
Procedurálny návrh, pán poslanec Filip Kuffa.
Zmajkovičová, Renáta, podpredsedníčka NR SR (2012-08-01):
Pán poslanec Matovič.
Danko Andrej, podpredseda NR SR (2024-02-27):
Čo preskakuje hlas? Preskakuje ti hlas? Preskakuje ti hlas? Dochádza tabletka? Áno? Tabletka ti dochádza?
Šeliga, Juraj, podpredseda NR SR (2021-03-19):
Ďakujem. Prezentujme sa, prosím, a hlasujme. (Hlasovanie.) Prítomných 94, za 87, proti nikto, zdržalo sa 6, nehlasoval 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Panie poslankyne, páni poslanci, keďže sme rozhodli o skrátených legislatívnych konaniach, chcem vás požiadať o odsúhlasenie termínu prerokovania troch vládnych návrhov zákonov v prvom čítaní, sú to tlače 480, 478 a 476, navrhujem, aby sme tieto vládne návrhy zákonov prerokovali budúci týždeň v utorok 23. marca po tlači 412. Je všeobecný súhlas? (Súhlasná reakcia pléna.) Ďakujem pekne. Panie poslankyne, páni poslanci, chcem vás informovať, že ako predkladateľ a navrhovateľ návrhu skupiny poslancov na prijatie uznesenia Národnej rady k Správe o výsledku kontroly – Zmluvy a ich plnenie súvisiace s dostavbou tretieho a štvrtého bloku jadrovej elektrárne Mochovce, tlač 454, v mene štyroch poslaneckých klubov, OĽANO, SME RODINA, SaS a ZA ĽUDÍ, navrhujem vypustiť tento bod z programu 25. schôdze s tým, aby bol zaradený do návrhu programu schôdze Národnej rady so začiatkom od 4. mája 2021. Je všeobecný súhlas? (Reakcie z pléna.) Prezentujme sa, prosím, a hlasujme. (Hlasovanie.) Prítomných 95, za 74, proti 12, zdržalo sa 9, hlasovali všetci prítomní. Konštatujem, že tento bod sme presunuli na najbližšiu schôdzu Národnej rady. To boli všetky hlasovania. Teraz budeme pokračovať, keďže je po trinástej, podľa schválenej zmeny programu pristúpime k rokovaniu o návrhu poslancov Karahutu, Zemanovej, Leščákovej a Szőllősa na prijatie uznesenia Národnej rady Slovenskej republiky k občianskej iniciatíve „Klíma ťa potrebuje“. Návrh má parlamentnú tlač 483. Poprosím pána poslanca Karahutu, aby návrh uviedol. (Rokovanie o návrhu poslancov Národnej rady Slovenskej republiky Jaroslava Karahutu, Anny Zemanovej, Viery Leščákovej a Jána Szőllősa na prijatie uznesenia Národnej rady Slovenskej republiky k občianskej iniciatíve „Klíma ťa potrebuje“ , tlač 483.)
Martvoň, Anton, poslanec NR SR (2014-06-03):
Ďakujem pekne. Pán poslanec Hrušovský, dovoľte, aby som s vami súhlasil, súhlasil s vami v tom, čo ste povedali, že nejde o žiaden kšeft. Ide o zodpovednosť, ktorú máme aj my strana SMER voči svojim konzervatívnym voličom alebo časti konzervatívnych voličov, ktorí volia stranu SMER a ktorých tvorí 70 % Slovenska. My strana SMER sme nemali problém, tam bolo to práve aj v spolupráci s pánom poslancom z SaS, bojovať za to, aby homofóbia sa stala trestným činom na začiatku nášho volebného obdobia v zmysle sociálnej demokracie alebo európskych myšlienok. Na druhej strane v zmysle slovenských špecifík myslím si, že nemáme problém, aj to je dôvod, že chceme zodpovedne pristupovať k 70 % obyvateľstva, ktoré sa hlási ku kresťanskej viere, že jednoducho manželstvo ako definícia má mať svoje miesto v ústave v Slovenskej republike tak, ako to svoje miesto majú aj práva národnostných menšín.
Pleštinská, Zita, poslankyňa NR SR (2021-10-22):
Vážený pán predsedajúci, vážené panie poslankyne, vážení páni poslanci, vážený pán navrhovateľ, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona, tlač 718. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
Laššáková, Jana, podpredsedníčka NR SR (2015-01-28):
Keďže už sme po dvanástej, ale s procedurálnym návrhom ešte pán poslanec Lipšic.
M. Číž, podpredseda NR SR: (2006-12-13):
Vážené kolegyne, kolegovia, nasledujúcim bodom programu je návrh rozpočtu Exportno-importnej banky Slovenskej republiky na rok 2007 . Návrh vám bol rozdaný ako tlač 114 a správa výboru pre financie rozpočet a menu ako tlač 114a. Vítam generálneho riaditeľa Exportno-importnej banky pána Ladislava Vaškoviča a prosím ho, aby návrh rozpočtu uviedol. Nech sa páči, pán generálny riaditeľ. L. Vaškovič, generálny riaditeľ Exportno-importnej banky SR: Ďakujem pekne. Vážený pán predsedajúci, vážené dámy a páni, dovoľte, aby som vás oboznámil s návrhom rozpočtu Eximbanky Slovenskej republiky na rok 2007. Základným ukazovateľom v našej činnosti je podporený export alebo podiel podporeného exportu na slovenskom vývoze. V roku 2007 podľa rozpočtu podporíme export vo výške 81,2 mld. Sk, čo by malo byť približne 6,4 % z celkového exportu Slovenskej republiky. Z tohto podporíme export v objeme 56,2 mld. korún bankovými činnosťami a v objeme 25 mld. korún poisťovacími činnosťami. Nárast voči rozpočtu na rok 2006 je 9,7 %. Objem podpory exportu prostredníctvom bankových činností, ako som uviedol, dosiahne 56,2 mld. korún, z toho prostredníctvom refinančných úverov 50 mld. korún, pomocou eskontných úverov 2,5 mld. korún a pomocou záruk 3,7 mld. korún. Objem podpory exportu prostredníctvom poisťovacích činností dosiahne 25 mld. korún, čo je nárast 3 mld. korún voči rozpočtu na rok 2006 a pri poistení obchodovateľného rizika pôjde o podporu v objeme 22,0 mld. korún a pri poistení neobchodovateľného rizika v objeme 3 mld. korún. Čo sa týka stavu k 31. 12. 2007, predpokladáme, že objem refinančných úverov dosiahne 5,9 mld. korún, čo je nárast voči rozpočtu v roku 2006 o 700 mil. korún. Pri eskontných úveroch dosiahne objem 900 mil. korún, čo je nárast o 300 mil. korún voči rozpočtu na tento rok a záruky 1,9 mld. korún, čo je tiež nárast o 100 mil. korún. Čo sa týka bilančnej sumy, tá dosiahne podľa rozpočtu k 31. 12. 2007 objem 7,95 mld. korún, čo je nárast o 695 mil. korún voči roku 2006, resp. rozpočtu v roku 2006. Predpokladáme, že vzhľadom na to, že zo strany štátu sme nedostali od roku 2000 žiadne prostriedky, budeme hospodáriť so zverenými zdrojmi financovania na úrovni rovnakej ako v roku 2006 a čo sa týka vlastných zdrojov financovania fondy budú mierne navýšené z hospodárskeho výsledku, ktorý dosiahneme pozitívny tento rok, to značí, bude to navýšenie o 14,7 mil. korún. Hospodársky výsledok predpokladáme v roku 2007 vo výške 37,1 mil. korún, čo je nárast oproti roku alebo rozpočtu roku 2006 4,2 % . Ďakujem pekne.
Grendel, Gábor, podpredseda NR SR (2023-03-23):
S reakciou na faktické poznámky pán poslanec Ondrej Dostál.
V. Veteška, podpredseda NR SR: (2005-12-06):
Teraz vystúpi pani poslankyňa Laššáková.
P. Hrušovský, podpredseda NR SR: (2001-10-25):
M. Ftáčnik, minister školstva SR: Tou prvou témou je záväzok alebo prísľub predsedu vlády a ministra školstva, aby vysoké školy dostali aj v rozpočtovom roku 2002 navýšenie svojho rozpočtu zo štátnych zdrojov o 0,1 % hrubého domáceho produktu. Tento prísľub naozaj bol daný na spoločnom rokovaní vlády a Slovenskej rektorskej konferencie a predpokladám, že ako vláda, resp. vládna koalícia, ho dokážeme naplniť. Vláda Slovenskej republiky v návrhu rozpočtu, ktorý ste, pred-pokladám, už dostali, dokázala zabezpečiť značnú časť týchto pro-striedkov, ktoré by mali byť vo výške 1,52 mld. Sk navýšené oproti rozpočtu minulého roku. Viac ako 800 miliónov už v tom rozpočte je a to, čo chýba do splnenia záväzku, je 212 miliónov korún, o ktoré sa budeme uchádzať pri prerokúvaní rozpočtu v gestorskom výbore pre vzdelanie, vedu, mládež a šport, a potom, samozrejme, aj v pléne tohto parlamentu a predpokladám, že tak ako minulý rok nájdeme pochopenie u vás poslancov, aby sme tento záväzok voči vysokým školám naplnili. Čo sa týka zneužívania externého štúdia, musím povedať, že tento problém sa dá riešiť len zákonnou normou. Práve nový návrh zákona o vysokých školách stanovuje princíp, aby vysokoškolské vzdelávanie mohla poskytovať len vysoká škola, aby ho nesprostredkúvali rôzne spoločnosti s ručením obmedzeným, alebo iné súkromné firmy, ale aby bolo viazané na vysokú školu a bolo viazané na kvalitatívne kritériá, ktoré vysoká škola garantuje prostredníctvom Akreditačnej komisie. Špekulácie, aby externé štúdium na vysokých školách bolo rozširované vo väčšej miere ako denné, je možné riešiť tým, že sa stanoví obmedzenie, percentuálne obmedzenie podielu študentov externého štúdia na počte denných študentov. Zatiaľ sme s takýmto obmedzením neuvažovali, ale ak by sa ukázalo, že neprimerane rastie počet externých študentov, sme pripravení to urobiť. Návrh zákona, ktorý, predpokladám, dostanete už po zasadnutí vlády, ktoré bude na budúci týždeň, obsahuje aj to, o čom ste hovorili, teda presun vysokých škôl z formy hospodárenia ako štátnych rozpoč-tových organizácií na verejnoprávne inštitúcie, že by získali majetok štátu do vlastníctva vysokých škôl, od čoho si sľubujeme možnosti získania ďalších zdrojov na činnosť vysokých škôl, aby nemusela byť pozornosť orientovaná primárne na problém poplatkov, pretože poplatky v žiadnom prípade problémy vysokých škôl nevyriešia.
Mizík, Stanislav, poslanec NR SR (2017-09-06):
Ďakujem za slovo. Vaša chvála na adresu pani ministerky má jednu chybičku. Prečítajte si paragraf, § 11 ods. 3: Obeť trestného činu sexuálneho zneužívania nemá nárok na odškodnenie, ak obžalovaný alebo obvinený je, pre nedostatok veku nie je trestne zodpovedný. Čiže keď nejaký 13-ročný asociál znásilní nejakú ženu, nebude mať tá žena odškodnenie. A to by ste sa čudovali, čo takí trinásťroční gunkoši dokážu. Skúste mi to vysvetliť, že či dobre tomu chápem, tomu odseku, alebo nie. Ďakujem za slovo.
Figeľ, Ján, podpredseda NR SR (2013-11-28):
Ďakujem pekne. Pán kolega Martinák, chcete položiť doplňujúcu otázku? (Reakcia poslanca.) Nie je tomu tak. Prikročíme k druhej otázke, ktorú na premiéra adresuje Jozef Mikloško: „Oceňujem vašu bleskovú návštevu USA, stretnutie s prezidentom Obamom aj to, že vás sprevádzali dvaja podpredsedovia vlády Slovenskej republiky, podľa tlačovej správy Bieleho domu a aj Úradu vlády Slovenskej republiky témami rozhovoru boli vzájomné uznania a ubezpečenia, ktoré možno vybaviť aj diplomatickou poštou, aké boli skutočné ciele a výsledky tejto návštevy?" Nech sa páči, pán vicepremiér.
P. Paška, predseda NR SR: (2009-04-17):
(Hlasovanie.) 137 prítomných, 62 za, 66 proti, 9 sa zdržalo. Nebudeme pokračovať ďalej v rokovaní o tomto návrhu. Pán poslanec Horváth v prvom čítaní uvedie hlasovaní o návrhu poslanca Ivana Mikloša na vydanie zákona, ktorým sa mení a dopĺňa zákon č. 461 Z. z. o sociálnom poistení, tlač 991. (Hlasovanie o návrhu poslanca Národnej rady Slovenskej republiky Ivana Mikloša na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 991).
Glváč, Martin, podpredseda NR SR (2016-04-22):
Pán poslanec Grendel.
Podmanický, Ján, poslanec NR SR (2011-04-05):
Pán podpredseda, opäť ste porušili rokovací poriadok, ja tiež namietam vaše vedenie schôdze, keď ste nezískali všeobecný súhlas, mali ste dať hlasovať. Váš subjektívny názor, že je tu málo poslancov, jednoducho neobstojí, vy ste mali dať hlasovať o tomto návrhu. Dnes, pán podpredseda, sústavne porušujete rokovací poriadok, vstupujete poslancom, komentujete, nerešpektujete zákon o rokovacom poriadku. Vo vlastnom záujme požiadajte pána predsedu, nech vás vymení. Dnes robíte hanbu tomuto parlamentu.
Glváč, Martin, podpredseda NR SR (2019-10-18):
Dnes o jedenástej. A v rokovaní pokračujeme v prerušenej rozprave v prvom čítaní o návrhu poslancov Senka a Jarjabka na vydanie zákona, ktorým sa mení a dopĺňa zákon č. 49/2002 Z. z. o ochrane pamiatkového fondu (tlač 1675). Poprosím poslanca Senka, aby zaujal miesto určené pre navrhovateľov, pán poslanec Náhlik pre spravodajcu. Do rozpravy je ešte písomne prihlásená pani Kaščáková, ktorej odovzdávam slovo. Nech sa páči, pani poslankyňa. (Pokračovanie rokovania o návrhu poslancov Národnej rady Slovenskej republiky Jána Senka a Dušana Jarjabka na vydanie zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov a ktorým sa menia a dopĺňajú niektoré ďalšie zákony , tlač 1675.)
Kolesík, Andrej, poslanec NR SR (2015-02-18):
Ďakujem, pán predseda. Pán poslanec Novotný, pozorne som počúval vaše vystúpenie, neboli ste koniec koncov ďaleko, ale v podstate neviem, čo si mám o tom úplne myslieť, pretože vy ste sa snažili naznačiť alebo navodiť dojem, že minister hospodárstva Slovenskej republiky pán Pavlis presvedčil alebo nejakým spôsobom ovplyvnil rozhodnutie 27-člennej Európskej komisie, ktorá sa skladá z 27 členov, po každom, po jednom z každého členského štátu Európskej únie, o tom, aby teda uznalo tú daňovú úľavu pre Duslo Šaľa. Správne som to pochopil? Nejakým spôsobom minister slovenskej vlády pán Pavlis presvedčil, taký je silný lobista, že vyloboval u 27-člennej Komisie európskej, zloženej z 27 členov, aby ovplyvnil nejakým spôsobom jej rozhodnutie? Tak potom o čom je táto schôdza? Pán minister Pavlis by mal ostať ministrom hospodárstva minimálne tak ešte 20 rokov!
M. Sabolová, poslankyňa: (2008-05-20):
Jeden je to, že v mene troch poslaneckých klubov žiadam 15-minútovú prestávku teraz hneď. A druhá moja otázka je procedurálna otázka, keby ste nás mohli informovať, pán predseda, ako budeme rokovať. Máme tu veľmi veľa vecí na hlasovanie, bude aj 17.00 hodina, či budeme o 17.00 hod. hlasovať, alebo nie.
D. Lipšic, podpredseda vlády a minister spravodlivosti SR: (2004-09-07):
Dôvodom predloženia návrhu je aktualizovanie platného zákona po nadobudnutí platnosti Zmluvy o pristúpení Slovenskej republiky k Európskej únii. Návrh novelizuje len tie ustanovenia zákona, ktoré sa prestali uplatňovať z dôvodu nadobudnutia platnosti Zmluvy o pristúpení. Ďalej, zavádza tzv. aproximačný odkaz, ktorý umožní odkazom prebrať tie ustanovenia právne záväzných aktov Európskeho spoločenstva, ktoré by si inak vyžiadali ich doslovné prekopírovanie do príslušného návrhu vnútroštátneho právneho predpisu. Vážený pán predsedajúci, pani poslankyne, páni poslanci, dovoľujem si vás požiadať o postúpenie návrhu novely tohto zákona do druhého čítania. Ďakujem.
Jurinová, Erika, podpredsedníčka NR SR (2015-12-02):
Ďakujem, pani spravodajkyňa, otváram všeobecnú rozpravu. Nemám žiadnu písomnú prihlášku. Pýtam sa, či sa chce prihlásiť do rozpravy niekto ústne. Nikto nevyužil možnosť. Vyhlasujem všeobecnú rozpravu za skončenú a prerušujem rokovanie o tomto bode programu. Na rade je prvé čítanie o návrhu poslancov Daniela Lipšica a Igora Matoviča na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Návrh zákona je uverejnený ako tlač 1832. Návrh na jeho pridelenie na prerokovanie výborom je v rozhodnutí č. 1837. Dávam slovo pánovi poslancovi Lipšicovi, aby uviedol návrh zákona. (Rokovanie o návrhu poslancov Národnej rady Slovenskej republiky Daniela Lipšica a Igora Matoviča na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1832.)
P. Pelegrini, poslanec: (2009-06-24):
Predseda Národnej rady Slovenskej republiky rozhodnutím z 24. júna 2009 č. 1163 pridelil Výboru Národnej rady Slovenskej republiky pre hospodársku politiku na prerokovanie návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov s termínom ihneď. Výbor Národnej rady Slovenskej republiky pre hospodársku politiku o predmetnom návrhu na svojej 77. schôdzi zvolanej na 24. júna 2009 nerokoval, nakoľko podľa ustanovenia § 52 ods. 2 rokovacieho poriadku sa nemohol uznášať, keďže nebola prítomná nadpolovičná väčšina všetkých jeho členov. Z celkového počtu 12 poslancov, členov Výboru Národnej rady Slovenskej republiky pre hospodársku politiku boli prítomní 4 poslanci. Predseda výboru pre hospodársku politiku ma určil za spravodajcu k tomuto návrhu. Vážená pani predsedajúca, otvorte, prosím, k tomuto bodu rozpravu.
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 133 poslancov, za 83, proti 7, zdržalo sa 42, nehlasoval 1. Uvedený návrh sme schválili.